Svjetsko prvenstvo u snukeru 2012.

**Svjetsko prvenstvo u snukeru 2012.** održano je od 21. aprila do 7. maja u Crucible Theatreu u Sheffieldu. To je bilo njegovo 75. izdanje i bilo je posljednji rangirni turnir u sezoni 2011/2012.

Ronnie O'Sullivan osvojio je svoju četvrtu titulu pobijedivši u finalu Alija Cartera 18–11. Titulu je branio John Higgins, ali ga je u drugom kolu porazio Stephen Hendry (4–13). Hendry je objavio povlačenje iz snukera nakon što ga je u sljedećem kolu deklasirao zemljak Stephen Maguire.

Dana 11. aprila Robert Milkins postigao je 87. službeni maksimalni brejk u historiji u četvrtom kolu kvalifikacija protiv Xiao Guodonga. To mu je bio drugi maksimum u karijeri. Deset dana kasnije, prvog dana SP-a, Hendry je postigao i 88. službeni maksimum u meču protiv Stuarta Binghama. To mu je bio 11. maksimum u karijeri, a treći u Crucibleu.

## Važniji trenuci 
### 1. kolo 
* Debitanti su bili Jamie Jones, Cao Yupeng i Luca Brecel. Za Yupenga i Brecela to je bio i prvi put da su se kvalificirali za dio rangirnog turnira koji se prenosi na televiziji., a Brecela je porazio Stephen Maguire (5–10).
* Sa 17 godina i 45 dana Brecel je postao najmlađi igrač u historiji koji je nastupio na SP. Također je prvi Belgijanac koji se plasirao na SP.
* Prije početka prvenstva Mark Williams objavio je na Twitteru da mrzi *Crucible* i da bi volio da se ono održi u Kini. Zbog toga ga je publika izviždala prije njegovog meča prvog kola.
* Hendry je postigao 10. maksimalni brejk u historiji *Cruciblea*. Time je izjednačio 2 O'Sullivanova rekorda: najviše maksimalnih brejkova u profesionalnom snukeru (11) i najviše maksimalnih brejkova u *Crucibleu* (3). Hendry je dobio meč 10-4.
* Zhu Ying postala je prva Kineskinja koja je sudila meč u *Crucibleu*, i to upravo meč između Hendryja i Binghama. 
* Allen je ponovo bio u centru pažnje kad je optužio Yupenga za varanje. Tvrdio je da Yupeng nije priznao neregularan udarac pri rezultatu 5-4. Međutim, Allen je priznao da ga je Yupeng nadigrao u meču. *World Snooker* odlučio je pokrenuti disciplinski postupak protiv Allena, koji je kasnije priznao da je otišao predaleko.
* Ding Junhui stvorio je dodatne kontraverze nakon poraza od Ryana Daya. Rekao je da stol nije bio u najboljem stanju i žalio se da ga je publika ometala tokom meča.
* 8 od 16 nosilaca ispali su već u 1. kolu (Bingham, Dott, Murphy, Lee, Gould, Junhui, Allen i Selby), što je najveći broj još od 1992.

### 2. kolo 
* U meču protiv Hendryja Higgins je postigao svoj 500. trocifreni brejk u karijeri. Dva frejma poslije Hendry je postigao svoj 775, (ispostavilo se, posljednji u karijeri).
* Pobjedom protiv Higginsa Hendry se plasirao u svoje 19. četvrtfinale na SP, popravivši vlastiti rekord. Samo je 8 igrača uopće nastupilo u *Crucibleu* 18 ili više puta: Hendry, Steve Davis, Jimmy White, Terry Griffiths, John Parrott, Peter Ebdon, Willie Thorne i O'Sullivan.
* Carter je pobijedio Trumpa 13-12 iako je zaostajao 9-12. U odlučujućem frejmu Trumpu su trebala 4 snukera, tj. Carterova faula; uspio je iznuditi 3 prije no što je Carter konačno ubacio posljednju crvenu kuglu.
* Jamie Jones plasirao se u svoje prvo četvrtfinale na nekom rangirnom turniru pobijedivši Higginsona 13-10. Nakon 2. sesije Jones je vodio 10-6. Higginson je zatim osvojio prva 4 frejma 3. sesije, ali se Jones nakon pauze sabrao i osvojio iduća 3 frejma.
* Jones je bio i najniže rangirani igrač koji je pobijedio u 2. kolu. Svjetski broj 36 postao je treći Velšanin koji je prošao u četvrtfinale na ovom prvenstvu nakon Daya i Stevensa.

### Četvrfinale 
* Hendry je izgubio 2-13 od Maguirea, što znači da je Maguire "uštedio" jednu sesiju. Odmah nakon meča Hendry je objavio povlačenje iz snukera, navevši kao razloge nezadovoljstvo svojom igrom posljednjih godina i teškoće u balansiranju između takmičarskih, komercijalnih i porodičnih obaveza.
* U pobjedi 13-5 protiv Daya Stevens je dobio 11 uzastopnih frejmova nakon zaostatka 2-5 i nakon 2005. ponovo se plasirao u polufinale SP-a.

### Polufinale 
* Carter je pobijedio u polufinalu samo 5 mjeseci nakon što je najavio da će se povući zbog zdravstvenih problema i ispadanja iz forme. Carter, koji se godinama bori s Crohnovom bolešću, savladao je Maguirea 17-12 i plasirao se u svoje 2. finale na SP.

### Finale 
* Ovo je bila repriza finala iz 2008, kad je O'Sullivan pobijedio Cartera 18-8.
* Carter nikad nije pobijedio O'Sullivana u 11 njihovih susreta na rangirnim turnirima.
* O'Sullivan je u 8. frejmu napravio brejk od 141 poena, najveći ikad u finalima u *Crucibleu* (od 1977).

## Nagradni fond 
Pobjednik: 250.000 £ 
Finalist: 125.000 £ 
Polufinalisti: 52.000 £ 
Četvrtfinalisti: 24.050 £
1/8 finala: 16.000 £
1/16 finala: 12.000 £ 
1/24 finala: 8.200 £ 
1/32 finala: 4.600 £

Najveći brejk u 1. fazi: 1.000 £ 
Najveći brejk u 2. fazi: 10.000 £

Maksimalni brejk u 1. fazi: 1.500 £ Žrijeb za glavni dio turnira održan je 16. aprila, dan nakon završetka kvalifikacija, i prenošen je uživo na *Talksportu*.

## Pretkvalifikacije 
Održane su 5. aprila 2012. na Svjetskoj snukerskoj akademiji u Sheffieldu (za članove WPBSA koji se ne takmiče na glavnim turnirima).

### 1. kolo 
### 2. kolo 
## Kvalifikacije 
1, 2, 3. i 4. kolo održano je od 6. do 12. aprila na Svjetskoj snukerskoj akademiji. Posljednje kolo igrano je 14. i 15. aprila na istom mjestu.

* 147 - Robert Milkins
* 145, 128 - Ben Woollaston
* 142, 125 - Jamie Burnett
* 140, 134 - Jamie Jones
* 140, 103 - Aditya Mehta
* 140 - Xiao Guodong
* 139, 138, 103 - Liu Chuang
* 136, 107 - Liang Wenbo
* 135, 124, 100 - David Gilbert
* 134, 112, 110 - Ken Doherty
* 134 - Sam Baird
* 129, 107 - Stephen Hendry
* 128, 102 - Anthony Hamilton
* 127, 125 - Barry Hawkins
* 123 - Adam Duffy
* 122 - Passakorn Suwannawat
* 120 - Daniel Wells
* 117 - Nigel Bond
* 116 - Andy Hicks
* 113, 102 - Jimmy Robertson

* 112, 101 - Ryan Day
* 110, 100 - Marco Fu
* 110 - Peter Lines
* 108 - Luca Brecel
* 108 - Fergal O'Brien
* 107, 103 - Jamie Cope
* 107, 102 - Tom Ford
* 106 - Anthony McGill
* 105 - David Morris
* 105 - David Grace
* 105 - Michael Holt
* 103 - Justin Astley
* 103 - Rod Lawler
* 102 - Andrew Pagett
* 102 - Peter Ebdon
* 101 - Liam Highfield
* 101 - Adrian Gunnell
* 101 - Cao Yupeng
* 100 - David Gray

### Prenošeni na televiziji 
* 147, 123, 100 Stephen Hendry
* 142, 125, 117, 101, 101, 101 - Stephen Maguire
* 141, 130, 128, 117, 113, 110, 107, 104, 103, 101, 100, 100 - Ronnie O'Sullivan
* 138, 136, 135, 134, 132, 127, 101 - Jamie Jones
* 136, 109 - Martin Gould
* 134, 132, 118, 112, 105, 101 - Ali Carter
* 133, 124 - John Higgins
* 131, 108, 106, 106, 100, 100 - Neil Robertson
* 125, 113, 108 - Cao Yupeng
* 123, 122, 116, 101 - Matthew Stevens
* 121 - David Gilbert

* 120, 114 - Judd Trump
* 119, 113, 112, 110, 100 - Ryan Day
* 116 - Luca Brecel
* 115, 103 - Joe Perry
* 111 - Andrew Higginson
* 111 - Mark Williams
* 110, 102 - Stephen Lee
* 104 - Ken Doherty
* 102, 101 - Shaun Murphy
* 101 - Mark Allen
* 100 - Ding Junhui

## Reference 
## Vanjski linkovi 
* Službena stranica

Kategorija:Snuker u 2012.
Kategorija:Sportska takmičenja u Engleskoj
Kategorija:2012. u Engleskoj
Kategorija:Snuker u Evropi